open-index/open-wikipedia-markdown huggingface dataset:
Bridewell-paleis

duimnael|275px|’n Illustrasie deur Thomas Rowlandson en Augustus Pugin van ’n kamer in Bridewell vir Rudolph Ackermann se boek *Microcosm of London* (1808–1811). Ackermann verwys na dié kamer as een vir " ’n sekere klas van armsalige vroue" onder die behoeftiges; die noem van ongehude moeders sou waarskynlik onaanvaarbaar vir sy lesers gewees het.

**Bridewell-paleis** (Engels: *Bridewell Palace*) in Londen, wat oorspronklik ’n woning vir koning Hendrik VIII van Engeland was, het later ’n verbeteringhuis en tronk geword. Die naam "Bridewell" het daarna sinoniem geraak met polisiekantore en plekke van aanhouding in Engeland en ander lande.

## Geskiedenis 
Die paleis is aan die oewer van die Fleet-rivier op die terrein van die Middeleeuse St. Bride's Inn gebou vir koning Hendrik VIII, wat tussen 1515 en 1523 daar gewoon het. Dit is genoem na ’n nabygeleë put wat aan sint Brigida opgedra is. ’n Pouslike afvaardiging het in 1528 voorlopige vergaderings hier gehou om die koning se egskeiding van sy eerste vrou, Catharina van Aragon, te bespreek.

In 1553 het Eduard Edward VI die paleis aan die City of London (in Sentraal-Londen) gegee om as huisvesting vir straatkinders en die straf van "wanordelike vroue" te gebruik.

Die paleis is in 1556 in ’n tronk, hospitaal en verbeteringhuis omskep. Die naam "Bridewell" is ook gebruik vir ander tronke in Londen, soos die Clerkenwell Bridewell (wat in 1615 geopen is) en Tothill Fields Bridewell in Westminster. Soortgelyke instellings regdeur Engeland, Ierland en Kanada, sowel as in die Verenigde State, het ook die naam gebruik. Deesdae verwys die term "bridewell" dikwels na ’n stad se hoofplek van aanhouding, gewoonlik naby ’n hofgebou, soos in Nottingham, Leeds, Bristol en Dublin.

Later is ’n skool op die terrein geopen. Die grootste deel van die gebou is in 1666 verwoes in die Groot Brand van Londen en dit is daarna herbou. In 1700 was dit die eerste tronk wat mediese personeel (’n dokter) aangestel het. Die skool het intussen na ’n ander terrein geskuif.

## Verwysings 
: *15px Hierdie artikel is vertaal uit die Engelse Wikipedia*

* Fielding, Henry. The History of Tom Jones, a Foundling, 1749.
Cumberland Lodge

duimnael|300px|Cumberland Lodge vandag.

**Cumberland Lodge** is ’n 17de-eeuse landgoed in Windsor Great Park sowat 5&nbsp;km suid van Windsor-kasteel. Dit word nou gebruik deur ’n liefdadigheidstigting.

Die huis is in 1650 deur ’n weermagkaptein, John Byfield, laat bou nadat Oliver Cromwell erwe in Windsor Great Park opgedeel en verkoop het. Die huis is tot in 1670 Byfield House genoem; daarna was dit ook bekend as New Lodge, Windsor Lodge en Ranger Lodge.

Nadat koning Karel II se bewind herstel is, het hy dit die amptelike woning van die "Ranger of the Great Park" gemaak – ’n pos wat altyd beklee is deur iemand na aan die monarg.

Van die mense wat hier gebly het, is prins Willem, die Hertog van Cumberland, seun van koning George II (1746–1765); prins Augustus Frederick, die Hertog van Sussex, seun van koning George III (1830–1843) en prinses Helena, dogter van koningin Victoria (1846–1923).

## Eksterne skakels 
* Royal Berkshire History
Sargassum-seewier

**Sargassum-seewier** (*Sargassum heterophyllum*) is 'n seewier wat voorkom aan die suid- en ooskus van Suider-Afrika.

## Voorkoms 
Die plant bestaan uit massas geelbruin blare op 'n driehoekige stam. Die onderste blare is groot en die boonstes klein. Die plant groei in diep sloepe in die laer tussengetysone.

## Bron 
* Gids tot die Kusgebiede. Jana Media. 2007.
Eltham-paleis

duimnael|280px|Eltham-paleis vandag.

**Eltham-paleis** (Engels: *Eltham Palace*) is ’n groot huis in die Eltham-distrik in Greenwich, Suidoos-Londen. Dit is ’n onbewoonde koninklike woning wat aan die staat behoort. Dit is in 1999 aan die publiek oopgestel nadat dit gerestoureer is.

Die oorspronklike paleis is in 1305 aan koning Eduard II geskenk en is van die 14de tot die 16de eeu as ’n koninklike blyplek gebruik. In die 1470's het koning Eduard IV die Groot Saal laat bou.

Die huidige huis is in die 1930's op die plek van die ou huis gebou. Die Groot Saal het behoue gebly en stukke muur van ander geboue is steeds in die tuin te sien, asook ’n 15de-eeuse brug oor die grag. In 1933 het Stephen Courtauld en sy vrou, Virginia, die paleis gehuur en die Groot Saal herstel. Hulle het tot in 1944 daar gewoon. In September 1940, tydens die Tweede Wêreldoorlog, is die dak van die saal erg beskadig.

In 1995 is omvattende herstelwerk aan die huis en tuin gedoen. Dit word nou uitverhuur vir troues en ander onthale.

## Verwysings 
## Eksterne skakels 
* English Heritage – geskiedenis en besoekersinligting
* Die geskiedenis van Eltham-paleis

* 15px Hierdie artikel is vertaal uit die Engelse Wikipedia
Kortstekel-penvis

Die **Kortstekel-penvis** (*Diodon liturosus*) is 'n vis wat voorkom in die Indiese-Pasifiese area en aan die ooskus van Suid-Afrika vanaf Oman tot by Algoabaai. In Engels staan die vis bekend as die *Shortspine porcupinefish*.

## Habitat 
Die vis leef hoofsaaklik op riwwe. Die vis word tot 50&nbsp;cm groot.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Diodon-liturosus.html
Dunfermline-paleis

duimnael|300px|Die hekhuisie en deurgang tussen die paleis en die abdy.

**Dunfermline-paleis** (Engels: *Dunfermline Palace*) is ’n voormalige Skotse koninklike paleis in Dunfermline, Fife. Die ruïne is vandag ’n gewilde toeriste-attraksie.

Die dorp Dunfermline was die gunsteling-blyplek van verskeie Skotse monarge. Reeds in die 11de eeu het koning Malcolm III dit sy hoofstad gemaak. Sy eerste blyplek was Malcolm's Tower, ’n paar honderd meter wes van die latere paleis. In die Middeleeue is Dawid II en Jakobus I van Skotland in die paleis gebore.

Dunfermline is langs die historiese Dunfermline-abdy geleë en is daarmee verbind deur ’n hekhuis met ’n deurgang. Dit was aanvanklik die terrein van die abdy se gastehuis. In 1589 het Jakobus VI dit ná sy troue aan sy vrou, Anna van Denemarke, gegee. Drie van hul kinders is daar gebore.

Ná die vereniging van die Engelse en die Skotse kroon in 1603 het die Skotse hof na Londen geskuif en is die gebou selde deur ’n monarg besoek. Die laaste monarg wat daar gebly het, was Karel II in 1650 net voor die Slag van Inverkeithing. Kort daarna, tydens Oliver Cromwell se besetting van Skotland, is die gebou ontruim en teen 1708 was die dak weg.

Al wat nog oor is, is die kombuis, kelders en die indrukwekkende suidelike muur.

## Verwysings 
## Eksterne skakels 
* Dumferline Palace and Abbey – amptelike webtuiste by Historic Scotland

* 15px Hierdie artikel is vertaal uit die Engelse Wikipedia
Falkland-paleis

duimnael|260px|Falkland-paleis
duimnael|260px|Die paleis vanaf die tuin

**Falkland-paleis** (Engels: *Falkland Palace*) in Fife, Skotland, is ’n voormalige koninklike paleis van die Skotse monarge. Dit is vandag ’n toeriste-attraksie.

## Geskiedenis 
Die Skotse koningshuis het Falkland-kasteel in die 14de eeu gekoop. Tussen 1501 en 1541 het Jakobus IV en Jakobus V die ou kasteel in ’n pragtige paleis omskep en die tuin laat verbeter. Falkland met sy groot woude was daarna ’n gewilde rusplek vir al die Stewart-monarge.

Ná die vereniging van die Engelse en die Skotse kroon het Jakobus VI en I, Karel I en Karel II almal Falkland besoek. Oliver Cromwell se leër het die paleis aan die brand gesteek tydens hul inval in Skotland, en dit het toe verwaarloos geraak. In 1887 het John Crichton-Stuart, die 3de Markies van Bute, herstelwerk aan die paleis laat doen.

Die Crichton-Stuarts, die opsigters van die paleis, het die Nasionale Trust van Skotland in die vroeë 1950's aangestel om die paleis te versorg. Die trust hou nou die paleis en tuin in stand.

## Beskrywing 
Die paleis het twee vleuels wat in ’n L-vorm geleë is en wat die suidelike en oostelike vleuels genoem word. Die binnehof word bereik deur die hekhuis aan die westekant  van die suidelike vleuel. Oos van die kapel is daar ’n klein reghoekige toring wat aavanklik ’n ronde trap gehuisves het.

Die oostelike vleuel, buiten die binnehof-fasade, is ’n ruïne. In die sentrale toring, die Crosshouse, is die koning en koningin se slaapkamers herskep. Die suidelike en oostelike binnehof-fasades is tussen 1537 en 1542 versier met pilare in die Franse renaissance-styl. Die plafon van die kapel dateer van die tyd van Jakobus V en is in 1633 herversier vir die besoek van Karel I.

## Verwysings 
## Eksterne skakels 
* Rampant Scotland
* Undiscovered Scotland

* 15px Hierdie artikel is vertaal uit die Engelse Wikipedia
Marthinus Petrus Loubser

duimnael|regs|210px|Ds. M.P. Loubser.

[duimnael|regs|320px|Ds. Loubser se grafsteen word onthul op [Durbanville. Die datum en mense op die foto is onbekend.]]

Ds. **Marthinus Petrus Loubser** (Koeberg, naby Kaapstad, 16 September 1876 - 9 Junie 1942) was 'n baanbreker op kerklike gebied in Oos-Afrika en 'n predikant in die Nederduitse Gereformeerde Kerk.

Ná sy skoolopleiding het Loubser hom aan die Normaalkollege in Kaapstad vir die onderwys bekwaam en op verskeie plekke skoolgehou. Hy het hom egter tot die evangeliebediening geroepe gevoel en daarom is hy na Stellenbosch om aan die Kweekskool in die teologie te studeer. In 1909 is hy georden en het dadelik na Oos-Afrika vertrek waar hy gewerk het tot 1914, en toe weer van 1925 tot 1935.

Gedurende die tydperk van 1918 tot 1921 het hy in die destydse Suidwes-Afrika in die bediening gestaan. Ook die Afrikaners in Ghansiland, Betsjoeanaland, het hy gereeld besoek. Sy hele bediening was hy dus op die voorposte.

In Brits-Oos-Afrika het hy 'n unieke plek ingeneem. Hy was die eerste leraar van die NG Kerk wat hom permanent in daardie deel van die wêreld gevestig het. Op alle terreine van die samelewing het hy hom met aansteeklike geesdrif beywer vir die Afrikaanse gemeenskap van dié afgeleë gebied. Hy was die spil waarom alles gedraai het.

Op opvoedkundige gebied het hy baanbrekerswerk gedoen. Hy het hom beywer vir die bou van skole en het onderwysers uit die Unie gelok. Die Van Riebeeckskool is egter eers ná sy dood op 6 April 1952 op Thomson's Falls in gebruik geneem. Veral die skool op Broederstroom is veel aan hom verskuldig, asook die skool op Eldoret waar hy Afrikaans erken gekry het.

Op kerklike gebied was hy vir sy volk in die vreemde 'n steunpilaar. Hy was verantwoordelik vir die bou die eerste NG kerk in Oos-Afrika, die NG gemeente Vergenoeg se kerkgebou op Eldoret. Die NG gemeente Loubser is in 1945 na hom genoem. In Suidwes-Afrika moes hy dikwels per oskar reis om met die Afrikaners in aanraking te kom.

Weens verskeie aanvalle van malaria moes hy in 1935 na die Unie terugkeer. Hy het nooit getrou nie, maar was wel verloof aan 'n vrou wat hy in Oos-Afrika aan die dood afgestaan het. Ds. Loubser was die skrywer van 'n boekie, *Onse uitgewekene*.

## Bronne 
*  Meiring, Piet. 1977. ''Kronieke van 'n Kerk''. Pretoria: P.M.P.

## Verwysings 
## Eksterne skakels 
*  Die verhaal van die Afrikaners in Oos-Afrika. URL besoek op 6 Augustus 2015.
Aberdeen FC

**Aberdeen FC** is 'n Skotse sokkerspan in Aberdeen, wat in die Skotse Premier League speel. *Aberdeen* se tuisveld is die Pittodrie Stadion (kapasiteit: 22&nbsp;200). Die klub was vier keer die Skotse kampioen gewees en het in 1983 die Bekerwenner-beker gewen. Die *Dons* is na Celtic en Rangers  moontlik die bekendste en sterkste span in *Skotland*. Hulle gewildheid is egter baie minder as die *Old Firm spanne* in Glasgow.

## Erelys 
* **Kampioen van Skotland (4)**
: 1954/55, 1979/80, 1983/84, 1984/85
: (naaswenner (17): 1910/11, 1936/37, 1955/56, 1970/71, 1971/72, 1977/78, 1980/81, 1981/82, 1988/89, 1989/90, 1990/91, 1992/93, 1993/94, 2014/15, 2015/16, 2016/17, 2017/18)
* **Scottish Cup (8)**
: 1947, 1970, 1982, 1983, 1984, 1986, 1990, 2025
: (naaswenner (9): 1937, 1953, 1954, 1959, 1967, 1978, 1993, 2000, 2017)
* **Scottish League Cup (6)**
: 1956, 1977, 1986, 1990, 1996, 2014
: (naaswenner (10): 1947, 1979, 1980, 1988, 1989, 1993, 2000, 2017, 2019, 2024)
* **Europese Bekerwenner-beker (1)**
: 1983
* **Europese Supercup (1)**
: 1983

## Bekende sokkerspelers en afrigters 
### Spelers 
*  Joe Harper
*  Willie Miller
*  Bill Strauss
*  Stan Williams

### Afrigters 
*  Alex Ferguson
Pip Vaughan-Hughes

**Pip Vaughan-Hughes** (* 1964 in Londen, Verenigde Koninkryk) is 'n Britse skrywer van historiese romans.

## Biografie en werk 
Pip Vaughan-Hughes, 'n boorling van Londen, is in South Devon grootgemaak en het Middeleeuse Geskiedenis aan die Universiteit van Londen gestudeer. Hy het later 'n loopbaan in die toneel- en uitgewersbedryf begin, maar was ook al werksaam as fietskoerier, koskritikus, tuinier en restauranteienaar. Hy woon met sy vrou en kinders tans in Vermont.

As skrywer het hy sukses met sy reeks van historiese romans behaal wat in die 13de eeuse Europa, met Petroc of Auneford, 'n jong monnik, as hoofkarakter. 

Van sy werke is in Duits, Russies, Pools, Tsjeggies, Spaans, Nederlands, Grieks en Koreaans vertaal.

## Werke 
**Die Petroc of Auneford-reeks**
* *Relics*
* *The Vault of Bones*
* *Painted Blood*
* ''The Fool's Crusade''

## Verwysings
Brann Bergen

**SK Brann** is 'n Noorse sokkerklub in Bergen. Sedert 1987 speel die span in die 	Eliteserien (die hoogste Noorse afdeling). *Brann* se tuisveld is die Brann Stadion, wat 'n kapasiteit van 17&nbsp;300 sitplekke het. Die klub het drie keer die Noorse kampioenskap gewen.

## Erelys 
* **Kampioen van Noorweë (3)**
: 1961/62, 1963, 2007
: (naaswenner (5): 1951/52, 1975, 1997, 2000, 2006)
* **Noorse Beker (7)**
: 1923, 1925, 1972, 1976, 1982, 2004, 2023
: (naaswenner (9): 1917, 1918, 1950, 1978, 1987, 1988, 1995, 1999, 2011)

## Bekende sokkerspeler 
*  Tore André Flo
*  Toni Nhleko

## Verwysings
Wigseewier

**Wigseewier** (*Halimeda cuneata*) is 'n seewier wat aan die suid- en ooskus van Suider-Afrika voorkom. Hierdie seewier is donkergroen en plat met wigvormige blare wat aanmekaar gehou word deur beweeglike litte. Dit kom in benedegetyrotspoele en sanderige baaitjies voor.

## Bron 
* Gids tot die Kusgebiede. Jana Media. 2007.
Paleis van Placentia

duimnael|300px|Die Paleis van Placentia in ’n 17de-eeuse tekening.

Die **Paleis van Placentia** (Engels: *Palace of Placentia*) was ’n Engelse koninklike paleis wat in 1447 gebou is in Greenwich, destyds ’n entjie van Londen af aan die oewer van die Teemsrivier. Die paleis is in 1660 deur koning Karel II gesloop om plek te maak vir ’n nuwe residensie. Byna veertig jaar later het die Greenwich-hospitaal (tans die Ou Koninklike Seevaartkollege) hier ontstaan.

## Geskiedenis 
Humphrey, Hertog van Gloucester, was die regent in die tyd van koning Hendrik VI en hy het die paleis laat bou met die naam **Bella Court**. In 1447 het Humphrey in onguns geraak by Hendrik se nuwe koningin, Margaret van Anjou, en is hy in hegtenis geneem vir hoogverraad. Hy is in die tronk dood – Shakespeare het gesê hy is vermoor. Margaret het Bella Court oorgeneem en die naam verander na die Paleis van Placentia.

Die paleis het vir die volgende twee eeue die belangrikste koninklike woning gebly. Dit was die geboorteplek van koning Hendrik VIII in 1491 en het ’n belangrike rol in sy lewe gespeel. Ná sy troue met Catharina van Aragon was Placentia die geboorteplek van hul dogter, Maria (later Bloedige Maria) in Februarie 1516. Ná sy troue met Anna Boleyn is hul dogter, Elizabeth (later Elizabeth I) in 1533 daar gebore. Hy is ook in 1540 daar getroud met Anna van Kleef. ’n Boom in Greenwich-park is bekend as Koningin Elizabeth se eikeboom; sy het glo as kind daarin gespeel.

Maria en Elizabeth het albei in die 16de eeu ’n paar jaar lank in Placentia gewoon, maar tydens die bewind van Jakobus I en Karel I is die Queen's House aan die suidekant van die paleis gebou. Placentia het verwaarloos geraak tydens die Engelse Burgeroorlog en is eindelik gesloop. Die Greenwich-hospitaal is in 1694 op die terrein gebou.

## Verwysings 
## Verdere leesstof 
* Charles Jennings, *Greenwich: The Place Where Days Begin and End*, Londen: Abacus, 2001. .

## Eksterne skakels 
* ’n Kort geskiedenis 
* 15px Hierdie artikel is vertaal uit die Engelse Wikipedia
Laerskool Krugersdorp-Noord

Op 7 Oktober 1919 open **Laerskool Krugersdorp-Noord** sy deure met 23 leerlinge, drie onderwyseresse, die hoof, mev. A Lowden en me. McClelland. Almal het op die trappies bymekaargekom en die opening van die skool het sonder formaliteit plaasgevind. Daarna het Mev. Lowden met 'n groepie van twaalf leerders, wat meestal bestaan het uit standerd een en twee leerders, hul plekke in klaskamer nommer twee ingeneem. Me. McClelland en haar graad een leerders het hul plek in klaskamer nommer een ingeneem. Die skool het bestaan uit drie klaskamers, 'n waskamer en 'n kombuis. Daar was nêrens 'n boom in sig nie.

In Januarie 1920 het die getal leerders gegroei tot 63 en dit het nog 'n onderwyser regverdig. In 1921 het die leerdergetalle die hoogte ingeskiet en daar was vir die eerste keer 'n tekort aan klaskamerruimte. Die getal leerlinge het gestyg tot 118 en 'n vierde onderwyseres is aangestel.

Op 23 September 1921 het Mev. Lowden afgetree en op 4 Oktober 1921 het mej. Smith dienste as hoof aanvaar. In 1922 het werkloosheid toegeneem as gevolg van die stakings en baie families was verplig om die Wesrand te verlaat. Die inskrywings van 1923 is 'n definitiewe weerspieëling van 'n tydperk van stilstand met getalle wat vir byna ses jaar tussen 120 en 135 gewissel het. Op 9 Desember 1927 het mej. Smith afgetree en op 17 Januarie 1928 het mnr. G. Visser die dienste as hoof van Laerskool Krugersdorp-Noord aanvaar.

In 1928 het die skool uit 196 leerlinge vanaf Graad 1 tot Standerd 5 en ses onderwysers bestaan. In 1928 het daar weer 'n klaskamertekort ontstaan en twee klasse moes in me. May se sit- en eetkamer ingeruim word. Me. May het oorkant die skool gewoon.

## Bronne 
* Laerskool Krugersdorp-Noord se Geskiedenis 
* Aanlyn Nuusbrief 

## Eksterne skakels 
* Die skool se eie webwerf
* Skool se Facebook-blad
* Skool se Twitter-blad
Geelspikkel-klitsvis

Die **Geelspikkel-klitsvis** (*Cyclichthys spilostylus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Valsbaai. In Engels staan die vis bekend as die *Yellow-spotted burrfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Cyclichthys-spilostylus.html
Ovambosperwer

**Ovambosperwer** (Engels: Ovambo Sparrowhawk)
Accipiter ovampenis (156) Lengte: 33–40&nbsp;cm

Dié rats voëls is nie algemene besoekers in stadstuine nie, maar raak tog meer volop in dié habitat, waarskynlik weens die meer beboste aard van tuine en 'n oorvloed van prooi. Hulle is skugter, onopvallende voëls en word selde gesien behalwe wanneer hulle vinnig van boom tot boom vlieg, of wanneer ander voëls op hulle toesak.

## Algemeen 
**Beskrywing:** Word van die soortgelyke, maar kleiner Gebande sperwer onderskei aan bruin (nie rooi) oë; aan grys (nie rooibruin) strepe aan borskant, en aan wit vertikale vlekke aan stert met swart en grys dwarsstrepe. Washuid en bene is gewoonlik geel, maar kan ook oranje of rooi wees. Skaars swart vorm word van die swart vorm van die Witkruissperwer onderskei aan oranje, nie rooi, washuid en bene en wit, vertikale vlekke aan stert en die afwesigheid van wit webbe in die stert. Wyfie is groter as mannetjie. Jong voël het twee vorms: die rooibruin vorm word van die volwasse Rooiborssperwer onderskei aan sy rooibruin (nie donkergrys) kop, en aan sy ligte wenkbroue. Ligte vorm is baie witter aan die borskant en om die kop. Borskant gestreep. Albei se bo-stert lyk soos volwasse s'n.

**Habitat:** Hoë bome; vermy woude en woestyn. Aangepas by uitheemse plantasies, verkies populiere.
**Status:** Plaaslik algemeen tot seldsame standvoël.
**Soortgelyke spesie:** Gebande Sperwer.
**Roep:** 'n Sagte 'keeeep-keeeep-keeeep' in broeityd.
**Dieet:** Feitlik net klein voëltjies, waaronder wewers, koekoeke, duiwe en vlieëvangers, maar gewoontlik niks groter as die grootringduif nie.

## Broeigewoontes 
**Plek:** Nes word gewoontlik 26m bo die grond in hoë bome gebou.
**Nes:** 'n Nesplatform bestaande uit stokkies.
**Seisoen:** September tot November.
**Getal eiers:** 1-5. Word hoofsaaklik deur wyfie bebroei.
**Broeitydperk:** Sowat 35 dae.
**Kuikenstadium:** Sowat 33 dae.

## Habitat 
**Habitat:** In sommige dele in die noorde van Suider-Afrika word dié voël algemeen aangetref in groot tuine en kan selfs redelik mak raak. Hulle sit gewoonlik in die middel van die blaredak en vlieg dan vinnig na die volgende sitplek. Hoë bome in die tuin en omliggende gebied sal hulle aanmoedig om gereeld daar besoek af te lê.
**Kosvereistes:** Omvambosperwers eet 'n verskeidenheid klein tuinvoëltjies, maar sal nie sommer groot pluimvee aanval nie. Hulle jag van sittend af, of uit vlug, en duik dikwels van hoë hoogtes op 'n prooi af. Prooi se vere word gepluk voor hul gevreet word. Daar is nie 'n bepaalde manier om dié sperwer na jou tuin te lok nie, maar hy sal gereeld kom kuier as daar genoeg prooi beskikbaar is en geskikte nesmaakbome in die omgewing groei.
**Nesmaak:** Ovambosperwers sal nie sommer in 'n stadstuin broei nie, maar straks op 'n kleinhoewe of plaas. Hoë bome, waaronder uitheemse bloekoms (Eucalyptus-spesies) en vaalpopuliere (Populus canescens) is ideale nesmaakplekke. Dié sperwers bou gewoonlik elke jaar 'n nuwe nes.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
AS Monaco

**AS Monaco** is 'n sokkerspan in Monaco, wat in die Franse Ligue 1 speel. Ondanks hulle relegasie in 2011, is *Monaco* een van die beste spanne in die Franse kompetisie, met sewe Franse kampioenskappe en die naaswennerskap van die UEFA Champions League in 2004. Die span speel sy tuiswedstryde in Stade Louis-II (kapasiteit: 18&nbsp;500 sitplekke) in die Fontvieille-distrik van Monaco. Die eindstryd van die Europese Superbeker word tradisioneel ook in hierdie stadion gespeel.

## Erelys 
* **Kampioen van Frankryk (8)**
: 1960/61, 1962/63, 1977/78, 1981/82, 1987/88, 1996/97, 1999/00, 2016/17
: (naaswenner (5): 1963/64, 1983/84, 1990/91, 1991/92, 2002/03)
* **Coupe de France (5)**
: 1960, 1963, 1980, 1985, 1991
: (naaswenner (4): 1974, 1984, 1989, 2010)
* **Coupe de la Ligue (1)**
: 2003
: (naaswenner (1): 2001)
* **Franse Supercup (4)**
: 1961, 1985, 1997, 2000
* **Champions League**
: (naaswenner (1): 2004)
* **Europese Bekerwenner-beker**
: (naaswenner (1): 1992)

## Bekende sokkerspelers en afrigters 
### Spelers 
*  Fabien Barthez
*  Lilian Thuram
*  Emmanuel Petit
*  Enzo Scifo
*  James Rodríguez
*  Javier Saviola
*  Christian Vieri
*  Patrice Evra
*  Emmanuel Adebayor
*  John Arne Riise
*  Fernando Morientes
*  Thierry Henry
*  Youri Djorkaeff
*  Marcelo Gallardo
*  Jürgen Klinsmann
*  Glenn Hoddle
*  Kylian Mbappé
*  David Trezeguet
*  Rafael Marquez
*  Ludovic Giuly
*  Victor Ikpeba
*  Willy Sagnol
*  George Weah

### Afrigters 
*  Claudio Ranieri
*  Didier Deschamps
*  Claude Puel
*  Arsène Wenger
California Institute of Technology

Die **California Institute of Technology**, beter bekend as **Caltech**, is 'n privaat navorsingsuniversiteit in die Kaliforniese stad Pasadena in Los Angeles County wat hom op natuur- en ingenieurswetenskappe toespits. 
duimnael|links|*Fleming House* is een van agt koshuise op die Caltech-kampus vir voorgraadse studente. Die koshuis is in besit van die *Fleming Cannon* wat sewe keer per jaar afgevuur word om belangrike kampusgebeurtenisse aan te kondig
Die universiteit is in 1891 deur Amos G. Throop, 'n boorling en sakeman van Chicago wat as burgemeester van Pasadena verkies is, as voorbereidende en beroepskool met 'n studentegetal van slegs 31 gestig. Die kollege het reeds in die vroeë 20ste eeu invloedryke wetenskaplikes na Pasadena gelok, waaronder die sterrekundige George Ellery Hale, die chemikus en opvoedkundige Arthur Amos Noyes en die fisikus Robert Andrews Millikan. Die voorbereidende en beroepskool is in 1910 ontbind om elders bedryf te word, en in 1921 het die kollege sy huidige naam aangeneem.

Ook vandag is Caltech se studentegetal van sowat 2&nbsp;200, waarvan die meeste vir nagraadse studies ingeskryf is, relatief klein in vergelyking met sy groot mededinger aan die Ooskus, die Massachusetts Institute of Technology (MIT) wat 'n vergelykbare navorsingsprofiel het. Nogtans word Caltech by die wêreld se tien beste universiteite gereken. Lede en oud-studente van Caltech het altesaam 31 Nobelpryse gewen, waarvan dertien in fisika, nege in fisiologie of geneeskunde, ses in skeikunde, twee in ekonomie en een Vredesnobelprys.

Die uitgestrekte kampus met twee asse en portale, sipresse en 'n klein kunsmatige meer, is deur die bekende argitek Bertram Grosvenor Goodhue ontwerp. Die Athenaeum, wat deur die Britse argitek Gordon Kaufman in 1930 in 'n eklektiese Mediterreense styl gebou is, dien as middelpunt van die sosiale studentelewe. 
 
Die Amerikaanse ruimtevaartadministrasie NASA se *Jet Propulsion Laboratory*, wat ruimtetuie beheer, maak deel uit van die universiteit. 

Caltech is 'n lid van die Association of American Universities, 'n vereniging van leidende navorsingsintensiewe universiteite in Noord-Amerika wat in 1900 gestig is. 

## Verwysings
Kallisto (maan)

**Kallisto** (Grieks: *Καλλιστώ*; ook **Jupiter IV**) is die tweede grootste maan van die planeet Jupiter ná Ganumedes, en ook die derde grootste maan in die sonnestelsel ná Titaan. Kallisto is effens kleiner as die planeet Mercurius en sy digtheid is met 1,834 g/cm³ effens kleiner as dié van Ganumedes, maar aansienlik kleiner as dié van die mane Europa en Io. Die vier Galileiaanse mane is met 'n teleskoop sigbaar. In vergelyking met die ander Galileiaanse mane het Kallisto 'n baie donker oppervlak met 'n Albedo van 0,2, wat beteken, dat 20% van die ontvangene sonlig weerspieël word.

Galileo Galilei het die maan se bestaan op 7 Januarie 1610 geregistreer, saam met die drie ander Galileiaanse mane Europa, Ganumedes en Io. Die maan is vernoem ná Kallisto, 'n nimf van Artemis en 'n geliefde van Zeus in die Griekse mitologie.

## Verwysings
KSC Lokeren

**KSC Lokeren** is 'n Belgiese sokkerspan in Lokeren, wat in die Tweede Klasse speel.

## Erelys 
* **Kampioen van België**
: (naaswenner (1): 1980/81)
* **Kampioen Tweede Klasse (1)**
: 1995/96
* **Beker van België**
: 2012
: (naaswenner (1): 1981)

## Bekende sokkerspelers 
*  Jan Koller
*  Ayanda Patosi
*  Ebrahim Seedat
*  Filip de Wilde
Karoopoort

**Karoopoort** was tot laat in die 19de eeu 'n belangrike bergpas op die pad na die binneland van Suid-Afrika. Dit lê in ‘n kloof in die Witteberge tussen die Warm Bokkeveld en die Tankwa Karoo.

Karoopoort is op ‘n grondpad wat noordwaarts wegdraai uit die R46 wat Ceres en Touwsrivier verbind.  Dit is geleë in ‘n nou kloof tussen die Kwarrieberg en Saalberg, aan die noordekant van die Warm Bokkeveld. Die Doringrivier vloei noordwaarts deur die kloof. Aan die noordekant van Karoopoort vurk die pad in die R355 na Calvinia en die R356 na Sutherland. Die R355 gaan verby die Tankwa Karoo Nasionale Park.

Die roete is van historiese belang omdat dit deel was van die eerste pad van Kaapstad na die noorde. Reeds in die 18de eeu was daar ‘n uitspanning vir poskoetse en togryers en trekboere met hul ossewaens. Ontdekkingreisigers en plantkundiges soos Carl Peter Thunberg, Masson, Francois le Vaillant, Lichtenstein, Burchell en De Mist het beskrywings van die roete nagelaat. Veral tydens en na die ontdekking van diamante was daar baie verkeer deur die poort.

Toe die spoorlyn in die 1870’s na die binneland oor Worcester gebou is, het die verkeer deur Karoopoort begin afneem. In 1925 was daar sprake dat die beplande N1-hoofweg die roete sou volg. Daarvan is afgesien ten gunste van die roete wat die spoorlyn volg.

Vandag word die pad gebruik deur boere en toeriste. Die pad en rivier kronkel deur die kloof onder enorme rotse van  gekronkelde lae rooi sandsteen. Kareebome, wilgers en verskeie ander plante kom voor. Die uitspanning en huis (gebou 1850) is in 1981 tot nasionale gedenkwaardigheid verklaar. Na bewering is die vyeboomlaning by die huis die langste in die wêreld. Twee hoogspanningslyne loop deur die poort.

## Lees ook
*Theronsbergpas
*Vergete Grootpad

## Bibliografie 
* www.afrikaner.co.za
* Mossop, E.E.: Old Cape Highways. Kaapstad: Maskew Miller, ongedateerd
HVV Tubantia

**HVV Tubantia** is 'n Nederlandse amateursokkerspan in Hengelo. *Tubantia* het tussen 1955 (na die saamsmelting met Twentse Profs) en 1967 professioneel sokker gespeel (altyd in die Tweede Divisie). Die Belgiese sokkerspan Tubantia Borgerhout is vernoem na *HVV Tubantia*.

## Erelys 
* **Kampioen Oos-Nederland**
: (naaswenner (2): 1913/14, 1919/20)

## Bekende sokkerspelers 
*  Darius Dhlomo
Europa (maan)

duimnael|links|200px|Die orbitale resonansies van Ganimedes, Europa en Io.
duimnael|links|150px|Vergelyking in grootte met die Aarde

**Europa** (Grieks: *Ευρώπη*; ook **Jupiter II**) is die vierde grootste maan van die planeet Jupiter ná Io, en ook die sesde grootste maan in die sonnestelsel ná die Aarde se Maan. Europa is bekend vir sy yskors, waaronder 'n oseaan van water met 'n diepte van 100 km vermoed word. 

Die vier Galileiaanse mane is met 'n teleskoop sigbaar. In vergelyking met die ander Galileiaanse mane het Europa 'n baie ligte oppervlak met 'n albedo van 0,68, wat beteken dat 68% van die sonlig wat ontvang word, weerspieël word.

Galileo Galilei het die maan se bestaan op 7 Januarie 1610 geregistreer, saam met die drie ander Galileiaanse mane Callisto, Ganumedes en Io. Die maan is vernoem na Europa, 'n dogter van die Fenisiesekoning Agenor en sy vrou Telephassa, 'n nimf en 'n geliefde van Zeus in die Griekse mitologie.

## Verwysings
Io (maan)

**Io** (Grieks: *Ἰώ*; ook **Jupiter I**) is die derde grootste maan van die planeet Jupiter ná Callisto, en ook die vierde grootste maan in die sonnestelsel na Callisto. Io is bekend vir sy uiters aktiewe vulkanisme en die groot voorkoms van swawel (albei is die grootste in die sonnestelsel), wat die maan se ongewone kleur veroorsaak. Die vier Mane van Galilei is met 'n teleskoop sigbaar. In vergelyking met die ander Galileise mane het Io 'n baie ligte oppervlak met 'n albedo van 0,61, wat beteken, dat 61% van die sonlig wat dié maan bereik, absorbeer word.

duimnael|links|200px|Die orbitale resonansies van Ganimedes, Europa en Io
Galileo Galilei het die maan se bestaan op 7 Januarie 1610 geregistreer, saam met die drie ander Galileise mane Kallisto, Europa en Ganimedes. Die maan is genoem na Io, een van Hera se priesteresse, 'n nimf, 'n dogter van die riviergod Inachos en 'n geliefde van Zeus in die Griekse mitologie.

## Vulkanisme 
Die maan word gekenmerk deur hewige vulkanisme, met meer as 400 aktiewe vulkane, wat ook (ná die Son en Venus) die hoogste temperatuur in die sonnestelsel genereer. Io bestaan hoofsaaklik uit silikaatgesteentes rondom 'n kern van gesmelte yster of ystersulfied. Die ekstreme vulkaniese aktiwiteit is die gevolg van die enorme getykragte wat Jupiter op die maan uitoefen en wat tot wrywing en daardeur verhitting in die inwendige dele van die maan lei. Verskeie vulkane op Io lewer groot pluime van swawel en swaweldioksied wat tot 500&nbsp;km hoogte kan reik. Die temperatuur van die vulkane kan hoër as 1500&nbsp;K wees. Die lawa is ook baie warm en bestaan dalk uit ultramafiese silikate. Op Aarde het in die Hadeïkum en die Argeïkum vergelykbare omstandighede geheers wat tot die vorming van komatiïet gelei het. Vandag is die Aarde se mantel daarvoor 200&nbsp;°C te ver afgekoel. Op Io bestaan lawamere soos by Pele en 'n lawasee van 20&nbsp;000&nbsp;km² wat Loki Patera genoem word. Die litosfeer is meer as 30&nbsp;km dik en daar is geen plaattektoniek nie. Io se vulkanisme kan dus vergelyk word met vulkanisme wat in die middel van die plate op die Aarde plaasvind.

## Verwysings 
## Eksterne skakels
Kasteel van Mey

duimnael|250px|Die Kasteel van Mey.

Die **Kasteel van Mey** (Engels: *Castle of Mey*; voorheen **Barrogill-kasteel**, *Barrogill Castle*) is in Caithness aan die noordkus van Skotland geleë, sowat 10&nbsp;km wes van die dorpie John o' Groats. As dit mooiweer is, is daar ’n pragtige uitsig op die Orkney-eilande.

## Geskiedenis 
Die grond van Mey behoort aan die biskoppe van Caithness. Die kasteel is tussen 1566 en 1572 deur George Sinclair, die 4de Graaf van Caithness, laat bou, moontlik op die plek van ’n vroeëre fort. Dit is geërf deur die graaf se jongste seun, William, stigter van die Sinclairs van Mey, hoewel dit later die woning van die grawe geword het.

Die kasteel se naam is na Barrogill verander en dit is verskeie kere in die 17de en 18de eeu vergroot, en weer in 1821. In 1928 is dit deur ’n kaptein gekoop wat die kasteel tydens die Tweede Wêreldoorlog as ’n rusplek vir soldate gebruik het. In 1950 is die grond verkoop.

### Koninklike woning 
Die kasteel was in ’n verwaarloosde toestand toe Elizabeth, die koninginmoeder en weduwee van George VI, in 1952 die kasteel en grond koop. Die koninginmoeder het die kasteel laat restoureer om as ’n vakansiehuis te gebruik en dit weer sy ou naam gegee. Dit is einde Julie, begin Augustus tien dae lank gesluit wanneer Charles III en sy vrou, Camilla, daar bly.

## Verwysings 
## Eksterne skakels 
* kasteel en tuin van Mey 
* 15px Hierdie artikel is vertaal uit die Engelse Wikipedia
Marlborough House

duimnael|200px|Marlborough House het aanvanklik net twee verdiepings gehad, soos dié illustrasie uit omstreeks 1750 wys.
duimnael|200px|So het die huis in die 1850's gelyk voor die vleuels ’n vierde verdieping en die sentrale deel ’n derde verdieping bygekry het.
duimnael|200px|Die suidekant van Marlborough House vandag.

**Marlborough House** is ’n woning in Westminster, Londen. Dit is in Pall Mall geleë, net oos van Sint James-paleis, en huisves tans die Britse Statebond se hoofkantoor.

## Geskiedenis 
Die huis is gebou vir Sarah Churchill, die Hertogin van Marlborough, ’n vertroueling van koningin Anna. Die hertogin wou ’n sterk, eenvoudige huis hê en sir Christopher Wren het toe dié huis met sy steenmure ontwerp wat in 1711 voltooi is en langer as ’n eeu die tuiste van die Hertoë van Marlborough was.

Die huis is in 1817 deur die Britse koningshuis oorgeneem. In die 1820's was daar planne om dit te sloop en te vervang deur blokke duur huise, maar dit is nooit deurgevoer nie. Die huis is gebruik deur lede van die koningsgesin en van 1853 tot 1861 het prins Albert gereël dat dit deur die Nasionale Kunsopleidingskool, later die Koninklike Kunskollege, gebruik word. Daarna is dit aansienlik vergroot vir die Prins van Wallis deur sir James Pennethorne, wat ’n paar kamers en ’n stoep bygevoeg het.

Van 1863 tot hy in 1901 koning Edward VII geword het, was dit die Prins van Wallis se huis. In dié tyd was dit die sosiale middelpunt van Londen. Koning George V is in 1865 in Marlborough House gebore.

In 1936 het dit die Londense tuiste geword van Mary van Teck, die weduwee van George V. Ná haar dood in 1953 het Elizabeth II dit aan die Statebondsekretariaat geskenk wat dit vandag nog gebruik.

## Ontwerp 
Die byna kubiekvormige Salon bevat nog muurskilderings deur Louis Laguerre van die Slag van Blenheim. ’n Koepel in die plafon word omring deur skilderye deur Orazio Gentileschi wat dit in 1636 vir die Queen's House geskilder het. Daar is twee trappe weerskante van die Salon, met nog oorlogskilderye deur Laguerre. Die grootste deel van die binneversierings is verander.

Marlborough House is gewoonlik in September vir die publiek oop. Met vooraf reëling kan groepe ook die huis op Dinsdae besoek.

## Verwysings 
## Eksterne skakels 
* Besoekersinligting
* Virtuele toer 

* 15px Hierdie artikel is vertaal uit die Engelse Wikipedia
Atlantiese kleintuna

Die **Atlantiese kleintuna** (*Euthynnus alletteratus*) is 'n vis wat voorkom aan die kus van Angola. In Engels staan die vis bekend as die *Atlantic little tuna*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Euthynnus-alletteratus.html
San Gabriel Valley

duimnael|regs|400px|Die San Gabriel Mountains soos gesien vanaf die kruispunt van Colorado en Sierra Madre Boulevard in Pasadena
**San Gabriel Valley** is een van die belangrikste valleie in die suide van die Amerikaanse deelstaat Kalifornië. Dit is oos van Los Angeles, noord van die Puente Hills, suid van die San Gabriel Mountains, en wes van die Inland Empire geleë. Sy naam is van die San Gabriel-rivier afgelei wat in suidelike rigting deur die sentrale deel van die vallei vloei. 

Die rivier is op sy beurt na die Spaanse San Gabriel Arcángel-sendingstasie vernoem wat in 1771 as die vierde van sy soort in Kalifornië in die Whittier Narrows gestig is en danksy wynbou, graanboerdery en veeteelt tot die welvarendste sou ontwikkel. Die vallei het oorspronklik 'n agrariese karakter gehad, maar is deesdae byna volledig verstedelik en maak deel uit van die metropolitaanse gebied van Groter Los Angeles. Sy etniese samestelling is een van die mees diverse in die land.

Met 'n totale oppervlakte van 520 km² behels die San Gabriel Valley 31 stedelike en vyf nie-geïnkorporeerde nedersettings. Pasadena was in 1886 die eerste nedersetting in Los Angeles County wat geïnkorporeer is.
Tristania

**Tristania ** is 'n Noorse musiekgroep wat in 1996 in Stavanger tot stand gekom het. Hulle is mees bekend vir hul eerste materiaal, waarvan die styl nie net sterk op die gotiese metal-genre gebaseer is nie, maar dit ook beïnvloed het. 'n Kenmerkende eienskap van die musiekgroep is die gebruik van twee sterk kontrasterende stemme: 'n basmanstem wat van doodsknorre gebruik maak, en 'n sopraanvrouestem. Hierdie styl van hulle word algemeen as *Beauty and the Beast*-stemme beskryf.

## Diskografie 
* ''Widow's Weeds* (1998)
* *Beyond The Veil* (1999)
* *World of Glass* (2001)
* *Ashes * (2005)
* *Illumination * (2007)
* *Rubicon * (2010)
* *Darkest White'' (2013)

## Eksterne skakels 
* Amptelike webwerf
Band-dikkop

Die **Band-dikkop** (*Caffrogobius caffer*) is 'n visspesie. Dit is endemies aan Suider-Afrika en kom voor van Valsbaai tot by Maputo. In Engels staan dit bekend as die *Banded goby*.

## Voorkoms 
Die vis het tien vertikale swart bane oor die lyf.

## Habitat 
Die vis leef in getypoele en in vlak rotsriwwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Fort Belvedere

duimnael|200px|’n Poskaart van Fort Belvedere uit die vroeë 1900's.

**Fort Belvedere** is ’n landgoed in Surrey, Londen, naby Sunningdale in Berkshire. Dit is in Windsor Great Park geleë en was van 1750 tot 1976 ’n koninklike woning. Dit is veral bekend as die huis van koning Edward VIII en die plek waar hy in 1936 die abdikasiedokument onderteken het. Dit word tans deur private huurders bewoon.

## Geskiedenis 
Fort Belvedere is in 1750–1755 gebou vir prins William Augustus, Hertog van Cumberland, die jongste seun van koning George II. Dit is aanvanklik gebou om estetiese redes eerder as vir ’n praktiese doel. Dit is as ’n somerhuis gebruik en nes vandag kon ’n mens toe sewe graafskappe van die bopunt van die vlagtoring sien.

In 1828 is dit vergroot om as ’n jaghuis te gebruik. Koningin Victoria was ’n gereelde besoeker en daarna is dit deur verskeie lede van die koningsgesin gebruik. In 1911 is dit in ’n woonhuis verander en gebruik deur koningin Victoria se seun prins Arthur.

In 1929 het die gebou leeg gestaan en is dit aan prins Edward, die Prins Wallis, geskenk deur sy pa, koning George V. Dit het die prins se hoofwoning geword. Nadat hy in 1936 koning geword het, het Edward steeds die fort gebruik. Aansienlike veranderings is in dié tyd aan die binneversiering aangebring.

Die fort het die toneel geword van die abdikasiekrisis van 1936, toe Edward geabdikeer het omdat die regering sy huwelik met Wallis Simpson teengestaan het. Hy het sy laaste vergadering met die Britse premier hier gehou en die abdikasiedokument hier onderteken, met sy broers as getuies.

Sedertdien het onder andere ’n kleinseun van George V en die emir van Doebai hier gewoon voor dit aan die huidige bewoners verhuur is.

## Verwysings 
: *15px Hierdie artikel is vertaal uit die Engelse Wikipedia*
Jane Seymour

:*Hierdie artikel handel oor die Engelse koningin-gemaal, die derde vrou van koning Hendrik VIII.*

**Jane Seymour** (omstreeks 1508 – 24 Oktober 1537) was die derde vrou van koning Hendrik VIII van Engeland. Sy en Hendrik is op 30 Mei 1536 getroud, elf dae ná sy tweede vrou, Anna Boleyn, se teregstelling op aanklagte van owerspel, bloedskande en hoogverraad. Jane is weens komplikasies dood minder as twee weke ná die geboorte van haar enigste kind, ’n seun wat ná Hendrik se dood regeer het as Edward VI. Omdat sy die enigste van Hendrik se ses vroue was wat vir hom ’n manlike erfgenaam gegee het, is sy die enigste een wat ’n koningin se begrafnis gekry het en langs hom begrawe is.

## Vroeë lewe 
Jane Seymour is in Wiltshire gebore as die dogter van sir John Seymour (1474–1536) en sy vrou, Margery. Deur haar oupa aan moederskant was sy ’n afstammeling van koning Edward III. Sy en Hendrik was dus verlangse neef en niggie. Sy was ook ’n kleinniggie van Anna Boleyn.

Haar geboortedatum word gewoonlik aangegee as 1509 of selfs 1510, maar op haar begrafnis het 29 vroue in gelid geloop, ’n aanduiding dat sy 29 jaar oud was met haar dood en dus moontlik in 1508 of 1507 gebore is.

Jane was nie so goed opgevoed soos die koning se eerste twee vroue nie. Sy kon ’n bietjie lees en skryf, maar was beter met naaldwerk en huishouding, wat as noodsaakliker vir vroue van dié tyd beskou is. Sy het in 1532 ’n diensmeisie geword van die koning se eerste vrou, Catharina van Aragon, en daarna van sy tweede vrou, Anna Boleyn. Die eerste melding van die koning se belangstelling in Jane was vroeg in 1536, kort voor die dood van Catherina. Hulle het daarna ’n verhouding gehad terwyl die koning nog met Anna Boleyn getroud was.

## Koningin 
duimnael|links|180px|Jane Seymour se wapen as koningin.
Op 30 Mei 1536, elf dae ná Anna se teregstelling op aanklagte van owerspel, bloedskande en hoogverraad, is die koning met Jane getroud. Sy is nooit gekroon nie weens die uitbreek van builepes in Londen, waar die kroning sou plaasvind, maar sy is op 4 Junie amptelik as koningin-gemaal verklaar.

As koningin was die Katolieke Jane streng en formeel en polities onbetrokke. Sy het probeer om Hendrik se oudste dogter, Maria, weer op die lys van aanspraakmakers op die troon te kry ná enige van haar eie kinders en om haar na die hof te laat terugkeer. Hoewel Maria se aanspraak op die troon nie toe herstel is nie, het sy weer met haar pa versoen geraak.

Vroeg in 1537 het Jane swanger geraak en op 12 Oktober het sy die lewe geskenk aan Edward. Die geboorte was moeilik; Jane was twee dae en drie nagte in kraam, waarskynlik weens die posisie van die baba in die baarmoeder. Sy is op 24 Oktober 1537 oorlede. Dit is onseker wat die presiese oorsaak van haar dood was. Sy is op 12 November 1537 in die Sint George-kapel by Windsor-kasteel begrawe.

Ná haar dood het Hendrik drie maande lank swart gedra en hy is eers drie jaar later weer getroud, hoewel onderhandelings vir ’n nuwe bruid net ná haar dood begin het.

## Verwysings 
## Eksterne skakels 
* Jane se lewe
* ’n Historiese kykie na Jane 

15px Hierdie artikel is vertaal uit die Engelse Wikipedia
Laguna Beach

duimnael|links|Een van Laguna Beach se strande saans teen skemertyd. Die nedersetting is gewild by strandlopers en voëlkykers
duimnael|links|Een van die strandoord se minder bekende besienswaardighede - 'n Britse rooi telefoonhokkie
**Laguna Beach** is 'n klein strandoord en kunstenaarskolonie in die suide van die administratiewe distrik Orange County, Kalifornië, Verenigde State, halfpad tussen Los Angeles en San Diego geleë, en sowat 31 kilometer suidwes van Santa Ana, die distrik se setel.

Die stad het sy oorsprong in 'n Mormoonse nedersetting wat in die 1870's aan die Stille Oseaankus gestig is. Die natuurskoon van die omgewing met lang sandstrande wat oor 'n afstand van sewe myl strek, canyons en 'n heuwelreeks, wat langs die kus loop, het van Laguna Beach al in die vroeë 20ste eeu 'n gewilde toeristebestemming en 'n trekpleister vir Kaliforniese landskapskilders gemaak. Die eerste kunstenaar, wat aangetrokke gevoel het tot die Suid-Kaliforniese strandlandskap, was die waterverfskilder Norman St. Clair (1865−1912), 'n boorling van Banbury in die Engelse graafskap Oxfordshire wat hom in die Verenigde State gevestig het en hier as argitek werksaam was. Daarnaas het die nedersetting bekendheid verwerf danksy die musiekkanaal MTV se werklikheids-program *Laguna Beach: The Real Orange County* wat vanaf 2004 gebeeldsend is.

Vandag lok Laguna Beach, een van die welvarendste nedersettings in die deelstaat, jaarliks drie miljoen besoekers. Sy klein winkelbuurt, wandellane en openbare vervoerstelsel met trems maak van die stad 'n unieke paradys vir voetgangers in Suid-Kalifornië. Danksy die *Pageant of the Masters-*kunsfees, wat jaarliks in die somer plaasvind, en die Laguna-kunsmuseum, wat hom op Kaliforniese kuns toespits, is Laguna Beach steeds 'n stad van kuns.

## Verwysings 
## Eksterne skakels
Titania (maan)

**Titania** (ook **Uranus III**) is die grootste maan van die planeet Uranus, en ook die agste grootste maan in die sonnestelsel ná Triton.

William Herschel het die maan op 11 Januarie 1787 ontdek, saam met Oberon. Die maan is vernoem na die elwekoningin Titania en vrou van Oberon uit William Shakespeare se *Midsomernagdroom*.

## Verwysings
Oberon (maan)

**Oberon** (ook **Uranus IV**) is die tweede grootste maan van die planeet Uranus ná Titania, en ook die tiende grootste maan in die sonnestelsel ná Saturnus se tweede grootste maan Rea.

William Herschel het die maan op 11 Januarie 1787 ontdek, saam met Titania. Die maan is vernoem na die elwekoning Oberon en man van Titania uit William Shakespeare se *Midsomernagdroom*.

## Verwysings 
## Eksterne skakels